open-index/open-wikipedia-markdown huggingface dataset:
Noriks Abe

**Norifumi Noriks Abe** (阿部典史 *Abe Norifumi*;  — ) bija japāņu motociklists, kurš savulaik piedalījās MotoGP sacensībās.

Dzimis Tokijā. 11 gadu vecumā Noriks sāka braukt ar motocikliem un savu sākotnējo karjeru pavadīja braucot motokrosā. 1994. gadā debitēja 500 kubikcentimetru klasē savā mājas sacīkstē. Abe visus pārsteidza cīnoties par uzvaru līdz pat pēdējiem līkumiem, kur nokrita. Viņš ieguva vietu komandā uz atlikušajām divām sezonas sacīkstēm, kurās izcīnīja divas sestās vietas un tas viņam atnesa iespēju piedalīties arī 1995. gada sacīkstēs. 2004. gadā Abe beidza karjeru.

 braucot ar savu motociklu, Abe ietriecās kravas automašīnā, kura veica neatļautu pagriezienu. Tas notika plkst. 18.20 pēc vietējā laika. Pulksten 20.50 slimnīcas vadība paziņoja par bijušā motociklista nāvi.

## Ārējās saites
Etna

**Etna** (, ), arī **Mondžibello** () vai **Munčibedu** (), ir aktīvs stratovulkāns Itālijā, Sicīlijas austrumos, Mesīnas un Katānijas pilsētu tuvumā. Tas ir augstākais aktīvais vulkāns Eiropā, tā augstums ir 3326 metri virs jūras līmeņa. Tā augstums variē izvirdumu rezultātā, piemēram, 1865. gadā tas bija 52 metrus augstāks nekā mūsdienās. Etna ir arī Itālijas augstākā virsotne uz dienvidiem no Alpu kalniem. Vulkāna apkārtmērs ir 140 kilometri.

Etna ir viens no pasaules visaktīvākajiem vulkāniem, kur regulāri notiek izvirdumi. Par spīti tam, salīdzinoši daudz cilvēku dzīvo vulkāna tuvumā un tā nogāzēs, kur ir ļoti auglīga zeme. Etnas nogāzēs atrodas trīs observatorijas — *Catania*, *Casa Etnea* un *Cantoniera*. 2013. gadā Etna tika iekļauta UNESCO Pasaules mantojuma sarakstā.

Etnas nosaukums ir radies no latīņu vārda *Aetna*, kas savukārt cēlies no sengrieķu vārda  (*aíthō* — ‘es degu’). Tiek pieļauts, ka nosaukums varētu būt radies arī no feniķiešu vārda *athana* (‘krāsns’). Sengrieķu mitoloģijā tiek apgalvots, ka Etna ir uguns un kalēju dieva Hēfaista un ciklopu mājvieta vai arī tur guļ milzis Tīfons, kurš, katru reizi pagriežoties, liek zemei nodrebēt.

## Ģeoloģija
Ģeoloģiskie pētījumi norāda, ka Etna ir bijusi aktīva kopš neogēna perioda beigām, tas ir, pēdējos 2,6 miljonus gadu. Vulkānam ir bijuši vairāki aktīvie centri. Etnas nogāzēs ir izveidojušies vairāki mazāki konusi. Vulkāna pašreizējā struktūra ir vismaz divu lielu izvirdumu darbības rezultāts.

Etna atrodas uz Āfrikas un Eirāzijas plātņu robežas.

## Atsauces

## Ārējās saites

* 
* Volcano live
Lipno

**Lipno** () - pilsēta Polijā, Kujāvijas-Pomožes vojevodistē apmēram 40 kilometrus uz dienvidaustrumiem no Toruņas. Mēmā kino zvaigznes aktrises Polas Negri (*Pola Negri*, 1897 - 1987) un ekonomista Lešeka Balceroviča (*Leszek Balcerowicz*, 1947 - ) dzimtā pilsēta.
Lipno apriņķis

**Lipno apriņķis** () ir apriņķis Polijā, Kujāvijas-Pomožes vojevodistes austrumos. Robežojas ar Kujāvijas-Pomožes vojevodistes Vloclavekas, Aleksandrovas, Toruņas, Golubas-Dobžiņas un Ripinas apriņķiem, Toruņu, kā arī Mazovijas vojevodistes Serpcas un Plockas apriņķiem.
Eštorilas autodroms

**Eštorilas autodroms** () ir sacīkšu trase, kura atrodas Eštorilā, Portugālē. Tajā līdz 1996. gadam notika Formula 1 sacīkstes. 1997. gada sacīkstes atcēla drošības apsvērumu dēļ un kopš tā laika Formula 1 Eštorilā nav atgriezusies.

Eštorila bieži tika lietota arī kā ziemas testu trase. Sacīkšu laikā notika dažādi incidenti, tostarp 1992. gada avārija, kad Rikardo Patrēze brauca uz diviem riteņiem pēc saskaršanās ar Gerhardu Bergeru, kā arī 1996. gada apdzīšanas manevrs, kurā Žaks Vilnēvs, braucot pa ārmalu, apsteidza Mihaelu Šūmaheru. Trasi joprojām izmanto MotoGP un A1GP braucēji.

## Skatīt arī
* F1 trašu saraksts
Žņina

**Žņina** () - pilsēta Polijā Paluku (*Pałuki*) reģionā, Kujāvijas-Pomožes vojevodistē uz rietumiem no Inovroclavas. Netālu no pilsētas Venecjā (*Wenecja*) atrodas šaursliežu dzelzceļa muzejs. No Žņinas caur Buskupinu, kurā atrodas restaurēta ezerpils, līdz Gonsavai kursē šaursliežu dzelzceļs. Ūdenssporta centrs.

Žņina ir matemātiķa Jana Sņadecka (*Jan Śniadecki*, 1756 - 1830) un rakstnieka Jendžija Sņadecka (*Jędrzej Śniadecki*, 1768 - 1838) dzimtā pilsēta.

## Ārējā informācija
* Žņinas šaursliežu dzezceļa mājaslapa (poliski)
Žņinas apriņķis

**Žņinas apriņķis** () ir apriņķis Polijā, Kujāvijas-Pomožes vojevodistes dienvidrietumos. Robežojas ar Kujāvijas-Pomožes vojevodistes Naklo, Bidgoščas, Inovroclavas un Mogilno apriņķiem, Lielpolijas vojevodistes Gņezno un Vongrovecas apriņķiem.

## Apskates vietas
*Biskupinas apmetne (*Stanowisko archeologiczne w Biskupinie*)

## Attēlu galerija

Biskupin_widok_z_jeziora.jpg|Biskupinas apmetnes rekonstrukcija
Domy_w_Biskupinie.jpg|Biskupinas apmetnes rekonstrukcija


## Ārējās saites
*Biskupinas muzejs
Sojuz TMA-11

**Sojuz TMA-11** (; ) - pilotējams kosmosa kuģis apkalpes nogādāšanai uz Starptautisko kosmosa staciju (SKS). Palaišana notika no Baikonuras kosmodroma  13:22:38 UTC ar nesējraķeti Sojuz-FG.  14.50.05 UTC kosmosa kuģis saslēdzās ar SKS.

## Apkalpes
### Starta laikā
* Jurijs Maļenčenko Sojuz komandieris, SKS lidojuma inženieris (16. pamatekspedīcija) 
* Pegija Vitsone (*Peggy Whitson*) Sojuz lidojuma inženieris, SKS komandieris (16. pamatekspedīcija) 
* Šeihs Muszafars Šukors (*Sheikh Muszaphar Shukor*) lidojuma dalībnieks (13. viesekspedīcija) - 

### Nolaišanās laikā
* Jurijs Maļenčenko (*Юрий Иванович Маленченко*) Sojuz komandieris, SKS lidojuma inženieris (16. pamatekspedīcija) 
* Pegija Vitsone (*Peggy Annette Whitson*) Sojuz lidojuma inženieris, SKS komandieris (16. pamatekspedīcija) 
* Ī Sojona (이소연, *Yi So-yeon*) lidojuma dalībnieks (14. viesekspedīcija)- 

### Rezerves apkalpe
* Saližans Šaripovs — komandieris 
* Maikls Finks (*Michael Fincke*) — lidojuma inženieris 
* Faizs bin Halīds (*Faiz bin Khaleed*) — lidojuma dalībnieks 

## Nolaišanās
Nolaišanās notika . Nolaišanās notika pa ballistisko trajektoriju, tās laikā kosmonauti piedzīvoja desmitkārtīgu pārslodzi. Nolaižamā aparāta lūka un sakaru antena bija apdegusi, kas norādīja uz to, ka aparāts atmosfērā bija iegājis ar lūkas galu pa priekšu. Tas bija noticis tādēļ, ka dzinēju nodalījums nebija pilnībā atdalījies no nolaižamā aparāta, kā dēļ kapsula nevarēja ieņemt pareizo stāvokli, ieiejot atmosfērā, lai veiktu aerodinamisko nolaišanos.

## Atsauces
Tiesībsargs

**Tiesībsargs**, **ombuds** jeb **ombudsmanis** (, no *ombud* — 'pilnvarotais' un *man* — 'vīrs') ir valsts amatpersona, kurš izskata cilvēktiesību un labas pārvaldības principa ievērošanas jautājumus. Parasti, kaut arī ne vienmēr, tiesībsargu ieceļ attiecīgās valsts valdība vai parlaments. Viņš ir starpnieks, kurš izlīdzina konfliktsituācijas starp ierēdņiem, amatpersonām, valsts iestādēm un fiziskajām, kā arī privāto tiesību juridiskajām personām. Amats 1809. gadā radās Zviedrijā, bet 20. un 21. gadsimtā ieviests daudzās valstīs, tostarp Latvijā.

## Atsauces

## Ārējās saites
* "Parīzes principi" (nacionālo cilvēktiesību iestāžu statusa principi)  
* Nacionālo cilvēktiesību iestāžu forums
Adelaidas ielu trase

**Adelaidas ielu trase** () ir ielu trase, kura atrodas Adelaidā, Austrālijā. Tajā līdz 1995. gadam notika Formula 1 sacīkstes.

Adelaidas trase bija pēdējā sezonas sacīkste visās 11 reizēs, kad tur notika sacīkstes. Albertparkā (Austrālijas GP mājvieta kopš 1996. gada) sacīkstes vienmēr ir norisinājušās kā pašas pirmās sezonā, izņemot 2006. gadu, kad tās bija jāpārceļ par dažām nedēļām vēlāk sakarā ar Sadraudzības spēlēm. Sakarā ar to, ka Adelaida vienmēr bija sezonas noslēdzošā trase, te bieži ir norisinājušies čempiona titulu izšķiroši notikumi. Piemēram, 1986. gadā Alēns Prosts izcīnīja titulu sakarā ar favorīta Naidžela Mensela formulas pārsprāgušo riepu. 1994. gadā abi titula pretendenti, Mihaels Šūmahers un Deimons Hills saduras un izstājas. Par čempionu kļūst Šūmahers, jo kopvērtējumā viņam ir viena punkta pārsvars. Bieži tiek uzskatīts, ka Šūmahers veica neatļautu manevru un patiesībā viņu vajadzēja diskvalificēt, tomēr Williams (Hilla komanda) neizvirzīja sūdzību. Kā vēlāk atzina komandas līdzīpašnieks Patriks Heds, tas bija tāpēc, ka komandai nešķita pareizi izcīnīt titulu vienā gadā ar Airtona Sennas bojāeju un jebkurā citā sezonā viņi būtu sūdzējušies FIA.

1991. gadā sacīkste beidzās pēc 14 apļiem jeb pusstundas, padarot to par visu laiku īsāko sacīksti. Lija spēcīgs lietus, tādēļ formulas bija nevadāmas un piloti neko īpaši nespēja saredzēt. 1995. gadā Mika Hekinens piedzīvoja smagu avāriju un kādu laiku pavadīja komā. Tikai mediķu ātrā reakcija izglāba jauno somu no bojāejas. Vēlāk viņš izcīnīja divus čempiona titulus.

## Skatīt arī
* F1 trašu saraksts
Pentagrīds

**Pentagrīds** ( - pieci +  - tīkliņš) - elektronu lampa ar septiņiem elektrodiem - anodu, karsējamu katodu un pieciem tīkliņiem. Pentagrīds domāts darbam kā pilnīgi neatkarīgs frekvences pārveidotājs, kas sevī ietver gan heterodīnu, gan jaucēju. 

## Vēsture
Pentagrīds tika izgudrots pielietošanai superheterodīna radiouztvērējos kā frekvences pārveidošanas lampa. Pielietojot pentagrīdu, pārveidotāju varēja uzbūvēt ar vienu lampu, kas bija ekonomiskāk, nekā pārveidotājs ar triodi un pentodi vai heksodi. Pentagrīds bija it kā divu lampu - triodes un pentodes - apvienojums vienā. Pentagrīdi tika pielietoti, sākot ar 1930. gadiem. 

## Uzbūve
Pentagrīdam, tāpat kā heptodei, ir pieci koncentriski spirāliski tīkliņi. Pentagrīda pirmais tīkliņš (skaitot no katoda) uzskatāms par heterodīna triodes stūrējošo tīkliņu, otrais - par šīs "triodes" anodu. Trešais un piektais tīkliņš kalpo kā ekrāntīkliņi un ir savienoti savā starpā, bet ceturtais tīkliņš ir otrs stūrējošais tīkliņš. 

## Darbības princips
Pentagrīdu ērti izmantot frekvences pārveidošanai, jo tajā kopīgu elektronu plūsmu vada ar diviem stūrējošiem tīkliņiem. Rezultātā divas signālu frekvences it kā "pārklājas" un veido starpfrekvenci. Pentagrīdam gan bija tāds trūkums, ka tam nebija bremztīkliņa, tādēļ tam piemita sekundārās emisijas parādība. Tāpēc tika ierosināts pentagrīda otro tīkliņa anoda funkciju likvidēt, jo tā lomu varēja pildīt arī "apvienotais" ekrāntīkliņš. Tad varēja piekto tīkliņu izmantot kā bremztīkliņu (sk. heptode).

## Izmantošana
Pentagrīdus plaši izmantoja superheterodīna uztvērējos, vēlāk tos gan pārsvarā aizstāja heptodes.
Velosipēds

200px|thumbnail|1887. gadā zīmēts attēls no vācu enciklopēdijas, kur attēloti dažāda veida velosipēdi
**Velosipēds** (no , no  — 'ātrs' un *pes* — 'kāja, pēda') ir ar pedāļiem darbināms transportlīdzeklis. Ir dažādu veidu velosipēdi, pazīstamākie ir velosipēdi ar diviem riteņiem (divritenis), starp bērniem paredzētajiem velosipēdiem populāri ir arī varianti ar trīs riteņiem (trīsritenis).

Velosipēds ir radies 19. gadsimta Eiropā. Šodien pasaulē ir aptuveni miljards velosipēdu, kas pilda transporta funkcijas vairākos reģionos, īpaši Ķīnā un Nīderlandē. Tie tiek izmantoti kā aktīvās atpūtas inventārs un ir atraduši pielietojumu kā bērnu rotaļlietas, pieaugušo treniņu, militārais, policijas, sporta un kurjeru inventārs.

Tipiska velosipēda forma un komplektācija nav īpaši mainījusies, kopš tika radīts pirmais velosipēds, kuram pedāļus ar riteņiem savienoja ķēde. Tomēr daudzas svarīgas detaļas ir uzlabotas, īpaši ar moderno materiālu un datorizētās projektēšanas parādīšanos. Tas ir ļāvis pielāgot velosipēdu dažādiem velobraukšanas veidiem. 

## Skatīt arī
* Velostatīvs

## Atsauces

## Ārējās saites
Divritenis

[thumb|235px|[Kalnu divritenis|Kalnu divritenim ir platas riepas, amortizēta dakša un rokturi perpendikulāri velosipēda asīm]]
[thumb|235px|[Šosejas divritenis ir konstruēts no viegla alumīnija vai oglekļa šķiedras balstiem, caurulēm un divām dakšām. Tam ir pazemināta stūre un šauras riepas saķeres ar asfaltu uzlabošanai]]
**Divritenis** ir velosipēds ar diviem riteņiem, parasti ar pedāļiem darbināms viegls transportlīdzeklis. Pārvietošanos ar divriteni sauc par riteņbraukšanu, bet personu, kas ar to pārvietojas, — riteņbraucēju.

Divriteņus plaši izmanto transporta, atpūtas un sporta nolūkos. Mūsdienās to skaits ir apmēram 2 miljardi, kas ir divas reizes vairāk nekā automašīnas. No tiem aptuveni 400 miljoni atrodas Ķīnā. Divriteņus plaši izmanto arī Nīderlandē, Japānā un Dānijā. vasaras olimpiskajās spēlēs ir iekļauti trīs riteņbraukšanas sporta veidi: šosejas riteņbraukšana, treka riteņbraukšana un BMX.

Divriteņus iedala piecās kategorijās: kalnu, šosejas, BMX, tūrisma un hibrīda divriteņos.

Lielākais ātrums, kāds ir sasniegts braucot ar divriteni, ir 268,831 km/h. To  uzstādīja Nīderlandes riteņbraucējs Freds Rompelbergs (*Fred Rompelberg*).

## Divriteņa uzbūve
Divriteņa galvenās sastāvdaļas ir rāmis, dakša, divas riepas, sēdeklis, pedāļi un ķēde. Kā papildus sastāvdaļas var būt zvans, apgaismojums, zobpārvads, dubļu aizsargs, bagāžnieks un citas daļas.

### Tehniskie uzlabojumi
Jau no divriteņu vēstures pirmsākumiem nemitīgi notiek to attīstība un uzlabošana. Vairums uzlabojumi rodas no jaunu materiāliem ieviešanas un divriteņa izmantošanas mērķa. Arī dažādas datorprogrammas ir atvieglojušas divriteņu izgatavošanas procesu. Tās paver plašas iespējas izgatavot konkrētam mērķim paredzētus divriteņa rāmjus un citas detaļas, kā arī attīstīt un pilnveidot divriteņu dizainu.

## Divriteņu vēsture
thumbnail|200px|Vienkāršota divriteņu evolūcija ar aptuvenu norādi uz laiku, kad konkrētais divriteņa veids tika izgudrots
Lai gan Leonardo da Vinči bija uzskicējis pirmās divriteņu skices, par pirmo divriteņa tipa transportlīdzekļa izgudrotāju uzskata francūzi Desivraku (*De Sivrac*), kas to izgatavoja 1690. gadā. Tam nebija pedāļu.

Ap 1820. gadu tika izgudrots pietiekami ērts un izmantojams divriteņa priekštecis — drezīna. Lai ar to pārvietotos, vajadzēja ar kājām atsperties pret zemi. 1840. gadā pirmo divriteni ar pedāļiem izgatavoja skotu kalējs Kirkpatriks Makmilans (*Kirkpatrick Macmillan*). Tādi divriteņi, kas pēc izskata izskatās pēc mūsdienu divriteņiem, parādījās tikai 1900. gadā.

Viena no slavenākajām divriteņu fabrikām Latvijā bija Gustava Ērenpreisa velosipēdu fabrika. Tur ražoja divriteņus no to detaļas no 1927. līdz 1942. gadam.

## Atsauces

## Ārējās saites
Vombžezno

**Vombžezno** () - pilsēta Polijā, Kujāvijas-Pomožes vojevodistē uz austrumiem no Helmno. Vācu ķīmiķa, Nobela prēmijas laureāta Valtera Nernsta (*Walther Nernst*, 1864 - 1941) dzimtā pilsēta.

Apmetne radusies XIII gs. sākumā. 1273. gadā cīņās ar Vācu ordeni krita prūšu vadonis Divāns (*Diwanus*). Pēc domstarpībām starp Vācu ordeni un Helmno bīskapu, ar pāvesta lēmumu pilsēta tika piešķirta bīskapam. Pilsēta stipri cieta Trīspadsmitgadu kara laikā. 1466. gadā Vombžezno iekļāvās Polijas-Lietuvas valstī. 1655. gadā to gandrīz pilnīgi nopostīja zviedri. 1772. gadā pēc Pirmās Polijas dalīšanas Vombžezno iekļāvās Prūsijā. Pēc Polijas valsts nodibināšanās, 1920. gadā, tā kļuva par tās sastāvdaļu.
Oktode

**Oktode** ( – astoņi + (elektr)ods) – elektronu lampa ar astoņiem elektrodiem – anodu, karsējamu katodu un sešiem tīkliņiem. 

## Vēsture
thumb|150px|Vācijā ražota oktode AK2
Oktode tika izgudrota, pievienojot pentagrīdam papildu tīkliņu. Šāda konstrukcija tomēr nedeva jūtamas priekšrocības, turklāt lampas kvalitāte nebija pietiekami augsta tehnoloģisko grūtību dēļ. Tā kā vienā balonā izvietot sešus tīkliņus nebija viegli, tad oktodes rūpnieciski ražotas tikpat kā netika.

## Uzbūve
Oktodei ir seši koncentriski spirāliski tīkliņi, pirmie pieci no kuriem pilda tādas pašas funkcijas kā pentagrīdam, bet sestais kalpo kā bremztīkliņš.

## Izmantošana
thumb|left|200px|Jaucēja shēma, izmantojot oktodi
Tāpat kā heptodes, oktodes izmantoja frekvences pārveidošanai superheterodīnu uztvērējos.

## Ārējās saites
Nakadžima

**Nakadžima** () ir japāņu cilmes uzvārds. Cilvēki ar šo uzvārdu:
* Emi Nakadžima (中島 依美; 1990) — japāņu futboliste;
* Satoru Nakadžima (中嶋 悟; 1953) — bijušais F1 pilots;
* Kadzuki Nakadžima (中嶋一貴; 1985) — F1 pilots.
4DOS

**4DOS** ir komandrindas interpretators. To izstrādājusi kompānija JP Software. 4DOS ir paredzēts kā noklusētā komandrindas interpretatora `[[COMMAND.COM]]` aizstājējs DOS un Windows 95/98/Me sistēmās. Ir līdzīgi produkti, kas aizstāj Windows NT komandrindas interpretatoru (4NT) un IBM operētājsistēmas OS/2 komandrindas interpretatoru (4OS2). 4DOS sarakstījuši Rex Conn un Tom Rawson, tas pirmoreiz tika izlaists 1989. gadā.

## Iespējas

4DOS uzlabojumi, salīdzinot ar `COMMAND.COM`:

* jaunas komandas (piem., SELECT, ESET, EXCEPT, FFIND, TEE)
* paplašināta esošo komandu funkcionalitāte (if/then, for konstrukcijas, funkcijas darbam ar failiem, tekstu apstrādi)
* paplašinātas batch failu apstrādes iespējas
* uzlabota komandu labošana, t.sk. failu vārdu auto-pabeigšana un komandu vēsture
* komandu aizstājvārdi (alias)
* uzlabotas aizstājzīmes (wildcards) un iespēja filtrēt pēc failu izmēriem, datumiem utt.
* uzlabota programmu izvada pārvirzīšana (output redirection, piping)
* kontekstatkarīga palīdzība
* krāsaini mapju saraksti
* iekšējie mainīgie un funkcijas
* sarežģītāka atmiņas pārvaldība
* interaktīvs batch failu atkļūdotājs
* mehānisms failu aprakstu radīšanai, labošanai un parādīšanai
* konfigurācija .INI failā
* Windows starpliktuves atbalsts

## Vēsture un pašreizējais statuss

Sākotnēji 4DOS tika izplatīts kā izplatāmprogrammatūra. Patlaban tas ir novecojis, netiek uzturēts un ir pieejams bez maksas. 4DOS pirmkods ir pieejams ar modificētas MIT licences nosacījumiem, bet to nedrīkst izmantot komerciālos projektos bez rakstiskas Rex Conn atļaujas. Tāpēc tas neatbilst OSI atvērtā koda definīcijai. Pēdējais programmas atjauninājums bija versija 7.50.130, tas tika izlaists 2004. gada augustā. Savā 15 gadu vēsturē 4DOS piedzīvoja dažādus atjauninājumus, šeit uzskaitīti nozīmīgākie:

Dažas Norton Utilities for DOS versijas sevī iekļāva modificētas 4DOS kopijas, pārsauktas par NDOS. Pēdējā NDOS versija tika izlaista kopā ar Norton Utilities 8, un atbilst 4DOS 4.03.

## Ārējās saites

* www.4dos.tk - pēdējā 4DOS versija
* JP Software
* http://monkeyseemonkeydo.lv/ieraksts/964/aizmirsta-pasaule-4dos - 4DOS iepazīstināšanas raksts
Delfi (nozīmju atdalīšana)

**Delfi** var būt:

* Delfi, vēsturiska Grieķijas pilsēta
* Delfu orākuls
* Delphi (programmēšanas vide)
* Delfi (portāls) - vietne internetā
Delfi

**Delfi** (, *Delphoi*) bija pilsēta Senajā Grieķijā, Fokīdas dienvidrietumos, kas bija viens no sengrieķu reliģiskajiem centriem. Pilsētā atradās mākslas dieva Apollona templis un orākuls. Delfi atradās Parnasa kalna nogāzē, aptuveni  no Korintas līča. Mūsdienās Delfi ir nozīmīga arheoloģisko izrakumu vieta. 1987. gadā tā tika iekļauta UNESCO Pasaules mantojuma sarakstā. Rietumos no senajiem Delfiem atrodas mūsdienu Delfu pilsēta.

Delfi senajiem grieķiem tika saistīti ar pasaules centru.

## Atsauces

## Ārējās saites
Itālijas provinces

thumb|220px|Itālijas provices
**[[Itālija|Itālijā]] [[province]]** () ir otrās pakāpes administratīvā iedalījuma vienība, kas parasti apvieno vairākas komūnas (*comune*), bet vairākas provinces apvienojas reģionos (*regione*). Pēc 2014. gada administratīvā iedalījuma izmaiņām, provinces līmeņa administratīvo iedalījumu veido 107 vienības — 76 provinces, 2 autonomās provinces, 14 metropoles, 6 brīvie pašvaldību konsorciji un 4 neadministratīvas virspašvaldību teritoriālās vienības.

Itālijas provincēs pastāv arī sava policija — *Polizia Provinciale*, kas ir provinces līmeņa tiesībsargājošā iestāde.

## Iedalījums
Itālijas Republikas teritorija ir administratīvi sadalīta 107 provincēs, kas atbilst šādām teritoriālajām struktūrām:
* Reģionos ar parasto statusu:
** 76 pašvaldības veidojošas provinces;
** 10 metropoles.
* Reģionos ar speciālo statusu:
** Sicīlija — 3 metropoles un 6 brīvie pašvaldību konsorciji;
** Sardīnija — 1 metropole un 4 provinces;
** Friuli-Venēcija-Džūlija — 4 neadministratīvas virspašvaldību teritoriālās vienības — bijušās provinces, kas 2016. gadā tika izformētas kā pašvaldības, bet no 2020. gada atjaunotas kā teritotiālas statistiskas vienības bijušo provinču robežās;
** Trentīno-Alto Adidže — 2 autonomas provinces;
** Valle d'Aosta — reģionā nav provinces līmeņa administratīvā iedalījuma; autonomais reģions īsteno arī provinces administrācijas kompetences un statistikas aprēķinos tiek uzskatīts par līdzvērtīgu provincei.

## Provinces

## Skatīt arī
* Itālijas reģioni

## Ārējās saites
Province

**Province** ir teritoriāla vienība, gandrīz vienmēr kādas valsts administratīva apakšvienība.

## Vēsture
Vārds "province" nāk no latīņu valodas vārda "provincia" (tulk. - *uzvarētā zeme*), kas tika izmantots Senajā Romā un apzīmēja administratīvu teritoriju, kas atradās maģistrāta pārvaldē. Pēc Romas impērijas sabrukuma vārda "province" lietošana administratīvu apgabalu apzīmēšanai Rietumeiropā tika atsākta tikai vēlīnajos viduslaikos.

## Interesanti fakti
* Vārds "province" nereti tiek lietots, lai apzīmētu kādu teritoriju, kas atrodas ārpus metropoles, bieži ar nievājošu nozīmi.
* No vārda "province" ir cēlies Francijas ģeogrāfiskā reģiona (Provansas) un administratīvā reģiona "Provansa-Alpi-Azūra krasts" nosaukums.
Satoru Nakadžima

**Satoru Nakadžima** (中嶋 悟; dzimis , netālu no Okazaki, Japānā) ir bijušais Formula 1 pilots un pieckārtējs Japānas F2 čempions.

Viņš sāka piedalīties sacīkstēs līdz ar skolas beigšanu un vadītāja apliecības iegūšanu. Viņš F1 piedalījās 80 sacīkstēs un brauca tikai divās komandās - Lotus un Tyrrell. Viņa labākais rezultāts bija ceturtā vieta. Satoru ir arī uzstādījis ātrāko apli 1989. gada Austrālijas GP. Viņa dēls Kadzuki arī kļuva par sacīkšu pilotu un kopš 2007. gada nogales piedalās Formula 1 sacīkstēs.

## Ārējās saites
* "Nakajima Racing" mājaslapa
Latvijas Atvērtā Koda Asociācija

**Latvijas Atvērtā Koda Asociācija** (LAKA) ir biedrība, tās mērķis - atvērtā koda programmproduktu izplatībai un attīstībai labvēlīgas vides veicināšana Latvijas Republikā. Darbības virzieni - atvērtā koda kopienas pārstāvniecība valsts institūcijās, atvērtā koda programmatūras un principu popularizēšana.

## Projekti

* Atveries.lv
* LocaleDB
* OpenOffice.org tulkošana latviešu valodā

## Ārējās saites

* www.laka.lv
Aivars Jerumanis

**Aivars Jerumanis** (dzimis ) ir latviešu politiķis, kādreizējais Latvijas goda konsuls Losandželosā.

## Biogrāfija
Aivars Jerumanis dzimis  Aizputē. 1944. gadā ar vecākiem devies bēgļu gaitās uz Vāciju, 1951. gadā ģimene izceļoja uz ASV. 1961. gadā beidzis Renselāra Politehnisko institūtu Trojā Ņujorkas pavalstī, iegūstot civilo inženierzinātņu maģistra grādu. 1969. gadā beidzis Kolumbijas universitāti un ieguvis uzņēmējdarbības vadības maģistra grādu. No 1970. līdz 1974. gadam bijis padomnieks skaitļošanas tehnikas lietošanā vairākos uzņēmumos. No 1973. gada — skaitļošanas departamenta direktors filmu kompānijā *[[MCA]]*, no 1977. gada — *[[Universal Pictures]]* viceprezidents, no 1980. gada *MCA* tehnoloģiju un datoru daļas atbildīgais direktors.

1993. gadā no Kristīgo demokrātu savienības saraksta ievēlēts 5. Saeimā, jūlijā tika izvirzīts par kandidātu Valsts prezidenta vēlēšanās, pēc kurām atteicies no deputāta mandāta. Pēc paša Jerumaņa vārdiem, no deputāta mandāta viņš atteicies, jo Guntis Ulmanis (vēlēšanu uzvarētājs) esot solījis savas ievēlēšanas gadījumā nosūtīt Jerumani par vēstnieku Vatikānā. Ulmanis solījumu vēlāk nav turējis.

2007. gadā parlamentā neesošā Latviešu zemnieku savienība izvirzīja Aivaru Jerumani par Latvijas prezidenta amata kandidātu, taču viņš vēlēšanās nepiedalījās, jo, lai to izdarītu, kandidātu ir jānominē vismaz vienam Saeimas deputātam.

## Atsauces
Maggi

**Maggi** ir Šveices uzņēmums, kas nodarbojas ar pārtikas ražošanu. 19. gadsimtā tas tika izveidots kā ģimenes uzņēmums, taču darbību izplešot, izvērsās par pasaules mēroga uzņēmumu.

1908. gadā uzņēmums ieviesa revolucionāro Maggi buljona kubu, kas kļuva populārs visā pasaulē. 1954. gadā uzņēmumu pāņēma "Nestlé", kā paspārnē Maggi darbojas arī šobrīd.
Okajamas Starptautiskā trase

**Okajamas Starptautiskā trase** (), zināma arī pēc sava bijušā nosaukuma kā **Aidas trase** () vai **TI trase** (), par godu Tanaka International kompānijai, ir sacīkšu trase, kas atrodas Mimasakā, netālu no Kobes pilsētas Japānā. Tajā . un . gadā notika līdz šim vienīgie Formula 1 . Abās sacīkstēs uzvarēja Mihaels Šūmahers.

1992. gadā šī trase tika uzbūvēta kā privāta trase bagātniekiem. Drīz notika britu braukšanas veterānu sacīkstes, kuras izskaidro dažu līkumu nosaukumus (piemēram, *Hobbs* un *Attwood*). 2003. gadā trase tika pārdota un oficiāli pārsaukta par Okajamas Starptautisko trasi.

## Skatīt arī
* F1 trašu saraksts
Hitons

thumb|200 px|Sieviete hitonā
**Hitons** ( (*khitōn*)) bija sengrieķu apakštērps. Hitona garums atšķīrās atkarībā no valkātāja vecuma, dzimuma, sabiedriskā stāvokļa un pat ieņemamā amata. Vīriešiem tas tika gatavots no pārlocīta auduma gabala ar kakla izgriezumu. Sānu vīles tika sašūtas, atstājot vaļā roku caurumus. Pāri hitonam bieži valkāja himātiju, kurš kalpoja kā apmetnis.
Himātijs

thumb|200 px|Statuja, kur attēlota sieviete un vīrietis himātijā
**Himātijs** bija garš sengrieķu apmetnis ar platām ielocēm. To aplika ap ķermeni, tā lai viena roka paliktu brīva, bet uz pleca to sastiprināja ar saspraudēm (fibulām). Himātiju parasti vilka pāri hitonam.
Nokia

***Nokia*** ir Somijā reģistrēts sakaru tīklu infrastruktūras uzņēmums. Tā galvenā mītne atrodas Espo.

Līdz 2010. gadam *Nokia* bija pasaulē lielākais mobilo telefonu ražotājs, bet 2014. gadā šo biznesu (tagad *[[Microsoft Mobile]]*) pārdeva *[[Microsoft]]*. Savukārt 2016. gadā uzņēmumam pievienojās Francijas un ASV telesakaru iekārtu ražotājs *[[Alcatel-Lucent]]*. 2016. gadā *[[Microsoft]]* pārdeva *Nokia* mobilo telefonu zīmolu uzņēmumiem ''HMD global'' un ''FIH Mobile''*.*

*Nokia* bizness ir iedalīts četrās grupās:
* *Mobile Networks*, mobilo tīklu produkti, tīkla izvēršanas un tehniskā atbalsta pakalpojumi un ar tiem saistīto tīkla pārvaldība;
* *IP and Fixed Networks*, IP maršrutēšana, optiskie tīkli un fiksētie tīkli, kā arī *Alcatel Submarine Networks* (zemūdens kabeļi) uzņēmējdarbība;
* *Cloud and Network Services*, mākoņdatošanas un tīkla pakalpojumi; tā ir arī kā noteiktu produktu piegādes kanāls klientiem no citām uzņēmumu grupām;
* *[[Nokia Technologies]]*, augsti attīstīto tehnoloģiju izstrāde un intelektuālā īpašuma aizsardzības aktivitātes (patenti, tehnoloģijas un *Nokia* zīmols).

Uzņēmuma pakļautībā ir pētniecības un inovāciju apakšnodaļa *[[Bell Labs]]*.

## Vēsture

Uzņēmums *Nokia* tika dibināts Somijas pilsētā Nokijā 1865. gadā un sākotnēji ražoja papīrmasu. 
Mūsdienu *Nokia* tika izveidota 1967. gadā.

Līdz 2010. gadam *Nokia* bija pasaulē lielākais mobilo telefonu ražotājs. 2010. gadu sākumā tas zaudēja konkurencē strauji augošo viedtālruņu tirgū. 2014. gadā *Nokia* mobilo tālruņu biznesu iegādājās *[[Microsoft]]* (*[[Microsoft Mobile]]*).
2016. gadā *Microsoft* pārdeva bijušo *Nokia* mobilo telefonu biznesu *[[Foxconn]]* meitas uzņēmumam *FIH Mobile* un *[[HMD global]]*.
2016. gadā *Nokia* pievienoja Francijas un ASV telesakaru iekārtu ražotāju *[[Alcatel-Lucent]]*. 

## ''Nokia'' Latvijā
1995. gada 5. janvārī tika dibināts *Nokia* meitas uzņēmums Latvijā SIA *Nokia telecommunications*.
2000. gada 3. janvārī SIA *Nokia telecommunications* tika pārdēvēts par SIA *Nokia Latvija*.
2006. gada 18. decembrī tika dibināts *[[Nokia Networks|Nokia Siemens Networks]]* meitas uzņēmums Latvijā SIA *Nokia Siemens Networks*.
2013. gada 18. septembrī SIA *Nokia Siemens Networks* nosaukums tika mainīts uz SIA *Nokia Solutions and Networks*.
2017. gada 12. janvārī SIA *Nokia Latvija* tika dzēsts no Uzņēmumu reģistra.
2018. gada 2. martā SIA *Alcatel-Lucent Baltics* tika pievienots SIA *Nokia Solutions and Networks*.

## Atsauces
Faizs bin Halīds

**Faizs bin Halīds** (*Faiz bin Khaleed*; dzimis ) ir Malaizijas militārais zobārsts, bijis dublieris Malaizijas pirmajam kosmonautam Šeiham Muszafaram Šukoram, kurš 2007. gada oktobrī devās SKS 13. viesekspedīcijā uz Starptautisko kosmosa staciju ar kosmosa kuģi Sojuz TMA-11.

## Skatīt arī
Angasavana programma

## Ārējās saites
http://www.spacefacts.de/bios/international/english/khaleed_faiz.htm
Nginx

**nginx** (angliskā izruna "engine X") ir viegls tīmekļa serveris / starpniekserveris un e-pasta (IMAP/POP3) starpniekserveris. 2016. gada janvārī nginx tika izmantots 141 443 630 domēnu apkalpošanai, tādējādi ieņemot 15,6% tirgus daļas, atpaliekot tikai no Apache un Microsoft pozīcijām. Nginx izejas kods tiek izplatīts ar BSD tipa licences nosacījumiem. Sākotnēji nginx tika izstrādāts Krievijā, lai spētu apkalpot dažādas augstas noslodzes tīmekļa lapas.

## HTTP servera funkcionalitāte
* Statisku failu servēšana, automātiska direktorija satura ģenerēšana
* Starpniekserveris (proxy)
* SSL atbalsts
* DNS un IP tipa virtuālie serveri
* FLV plūsmošana

## E-pasta starpniekservera funkcionalitāte
* POP3 un IMAP proxy serveris
* STARTTLS atbalsts
* SSL stbalsts

Nginx darbojas uz UNIX, Linux, OpenBSD, NetBSD, FreeBSD, Mac OS X un Solaris operētājsistēmām.

## Atsauces

## Ārējās saites
* http://www.nginx.org/
* Nginx wiki
Vombžezno apriņķis

**Vombžezno apriņķis** () ir apriņķis Polijā, Kujāvijas-Pomožes vojevodistes ziemeļaustrumu daļā. Robežojas ar Kujāvijas-Pomožes vojevodistes Grudzjondzas, Brodņicas, Golubas-Dobžiņas, Toruņas un Helmno apriņķiem.
BSDRadius

**BSDRadius** ir atvērtā koda RADIUS serveris, kas no citiem RADIUS serveriem atšķiras ar to, ka jau sākotnēji ir paredzēts izmantošanai IP balss pārraides (VoIP) lietotnēs. BSDRadius ir sarakstīts Python programmēšanas valodā. Augsta līmeņa programmēšanas valodas izmantošana ļauj veikt ātru papildus funkcionalitātes izveidi un vienkāršāku koda atkļūdošanu.

BSDRadius tiek izplatīts ar BSD licences nosacījumiem.

## Ārējās saites
* https://code.google.com/p/bsdradius/ - projekta mājaslapa
Buršs

**Buršs** jeb **bursis** (, ,  — 'studentu kopmītne') ir studentu korporācijas biedrs. Vārda lietojums dažādos reģionos atšķiras. Vācijā ar vārdu „buršs” apzīmē ikvienu studentu un arī dažādus mācekļus. Cits viedoklis ir šādi apzīmēt tikai tos korporāciju biedrus, kuru pārstāvētā organizācija atzīst goda lietu kārtošanu ar menzūras (rapieru dueļa) palīdzību.
Tuhola

**Tuhola** () - pilsēta Polijā Tuholas meža (*Bory Tucholskie*) rajonā, Kujāvijas-Pomožes vojevodistē uz dienvidrietumiem no Sveces pie Brdas upes. Pilsētas pievārtē Poļu-boļševiku kara laikā atradās sarkanarmiešu karagūstekņu nometne.
Tuholas apriņķis

**Tuholas apriņķis** () ir apriņķis Polijā, Kujāvijas-Pomožes vojevodistes ziemeļos. Robežojas ar Kujāvijas-Pomožes vojevodistes Sveces, Bidgoščas un Sempulno apriņķiem, kā arī Pomožes vojevodistes Starogardas un Hojņices apriņķiem.
Goluba-Dobžiņa

**Goluba-Dobžiņa** () ir pilsēta Polijā, Kujāvijas-Pomožes vojevodistē uz ziemeļaustrumiem no Toruņas pie Drvencas upes. Līdz 1951. gadam eksistēja divas atsevišķas pilsētas Goluba un Dobžiņa pie Drvencas. Drvencas labajā (ziemeļu) krastā atradās 1258. gadā rakstos pirmoreiz minētā un XIII gadsimtā pilsētas tiesības ieguvusī Goluba, kas vēsturiski atrodas Kulmas zemē. Savukārt upes kreisajā (dienvidu) krastā atradās jaunākā 1789. gadā dibināta Dobžiņa, kas vēsturiski ir Dobžiņas zemē (nosaukta Dobžiņas pie Vislas vārdā).

No 1815. līdz 1920. gadam, kad pilsētas iekļāva jaunajā Polijas valstī, pa Drvencas upe bija robeža starp Krieviju (Dobžiņas pusē) un Vāciju (Golubas pusē).

Pilsētas Golubas daļā atrodas XIII gadsimtā celtā pils.

## Atsauces

## Ārējās saites
Golubas-Dobžiņas apriņķis

**Golubas-Dobžiņas apriņķis** () ir apriņķis Polijā, Kujāvijas-Pomožes vojevodistes austrumdaļā. Robežojas ar Kujāvijas-Pomožes vojevodistes Vombžezno, Brodņicas, Ripinas, Lipno un Toruņas apriņķiem.

## Apskates objekti

* Golubas pils (*Zamek w Golubiu*)

## Attēlu galerija

Golub-Dobrzyń,_zamek_krzyżacki.jpg|Golubas pils


## Ārējās saites
*Golubas pils
Krievijas PFSR

**Krievijas Padomju Federatīvā Sociālistiskā Republika (KPFSR)** (, *РСФСР*) bija valsts Padomju Savienībā jeb PSRS (1922—1991), kuras teritorija gandrīz sakrita ar mūsdienu Krievijas Federācijas teritoriju.

KPFSR tika izveidota 1917. gada 7. novembrī (25. oktobrī pēc vecā stila kalendāra), kad pēc Oktobra revolūcijas boļševiki ieguva kontroli pār lielāko daļu Krievijas Impērijas teritorijas. Sākotnēji KPFSR bija neatkarīga valsts, kuru oficiāli izveidoja 1918. gada Krievijas konstitūcija. Valsts pārvaldes sistēma balstījās uz padomju (strādnieku, zemnieku un karavīru padomju) varu, kuras mērķis bija izveidot strādnieku šķiras diktatūru. Tā kļuva par PSRS savienoto republiku 1922. gada 30. decembrī, kad četras suverēnas republikas, to starpā Krievijas SFPR, nodibināja Padomju Savienību. Līdz 1936. gadam KPFSR nosaukums palika **Krievijas Sociālistiskā Federatīvā Padomju Republika**.

KPFSR bija īpašā statusā un faktiski pārvaldīja PSRS centrālo pārvaldes aparātu. Maskava bija ne tikai KPFSR galvaspilsēta, bet arī visas PSRS galvaspilsēta, kas vēl vairāk palielināja tās nozīmi valsts politiskajā un ekonomiskajā dzīvē.

Valsts robežas un iekšējais teritoriāli administratīvais iedalījums mainījās, tiekot veiktai nacionālajai norobežošanai.

20. gadsimta 80. gadu beigās ilgstošās stagnācijas dēļ Padomju Savienība nonāca dziļā nestabilitātē, ko vēl vairāk saasināja Mihaila Gorbačova uzsāktā pārkārtošanās un *[[glasnostj]]* politika. Šīs reformas deva lielāku brīvību savienības republikām un vājināja centrālo kontroli, kas galu galā veicināja šo republiku atdalīšanos un PSRS sabrukumu. 1991. gada decembrī, pēc Belovežas vienošanās, PSRS formāli beidza pastāvēt. Tās vietā izveidojās Neatkarīgo Valstu Sadraudzība (NVS), savukārt Krievijas Padomju Federatīvā Sociālistiskā Republika tika pārdēvēta par Krievijas Federāciju.

Pēc PSRS sabrukuma Krievija kļuva par PSRS tiesisko mantinieci un ieguva pastāvīgās dalībvalsts vietu Apvienoto Nāciju Organizācijas Drošības padomē.

## Piezīmes un atsauces

## Ārējās saites
IT

**IT** var būt:
* Informācijas tehnoloģijas
* Itālijas ISO 3166-1 kods
* .it — Itālijas augšējā līmeņa domēns
* IT (angļu *international tolerance*) — standartizētās pielaides apzīmējuma daļa.
Sirdarja

**Sirdarja** (; ; ; ) ir upe Centrālāzijā. Upes vēsturiskais nosaukums ir **Jaksarta** (no ), kas cēlies no senpersiešu valodas vārda *Yakhsha Arta* ("Liela pērļainā") kā norāde uz upes ūdens krāsu, bet viduslaiku islāma rakstos upei lietoja nosaukumu **Sajona** () — viena no četrām Paradīzes upēm. (Amudarja līdzīgi tika saukta par Džahonu, kā vēl viena no četrām).

Nosaukums nāk no persiešu valodas un jau ilgi ir ticis lietots Austrumu pasaulē, bet Rietumu pasaulē ienācis samērā nesen. Pirms 20. gadsimta upi pazina pēc tās senajiem grieķu nosaukumiem. Tā iezīmēja Maķedonijas Aleksandra iekarojumu ziemeļu robežu. Grieķu vēsturnieki ir izteikuši apgalvojumu, ka šeit 329. gadā p.m.ē. viņš nodibināja pilsētu Aleksandrijas Eshātu (*Ἀλεξάνδρεια Εσχάτη* — 'Tālākā Aleksandrija') ar pastāvīgu garnizonu. Pilsētu tagad sauc par Hudžandu. Patiesībā viņš tikai pārsauca un iespējams, paplašinaja Kiropoles pilsētu, ko divus gadsimtus iepriekš dibināja Persijas karalis Kīrs Lielais.

Upe rodas, satekot Narinai un Karadarjai Fergānas ielejā Uzbekistānā. Tā plūst 2212 kilometrus uz rietumiem caur Tadžikistānu, Uzbekistānu un dienvidu Kazahstānu uz Arāla jūru. Sirdarja apūdeņo 800 000 kvadrātkilometru platību, bet ūdeni ņem ne vairāk kā 200 000 kvadrātkilometros. Tās notece ir samērā nelieli 28 kubikkilometri gadā — puse no tās "māsas" upes Amudarjas.

Savā tecējumā tā nodrošina ar ūdensapgādi pašu auglīgāko kokvilnas plantāciju reģionu Centrālāzijā pie Kokandas, Hudžandas, Kizilordas un Turkestānas pilsētām.

Visas upes plūsmas garumā plešas plaša kanālu sistēma. Daudzus no tiem uzcēla 18. gadsimtā uzbeku Kokandas hanistes laikā. Padomju Savienībā veiktā upes liela apjoma paplašināšana, lai apūdeņotu kokvilnas laukus, izraisīja ekoloģisku katastrofu, upei izžūstot pirms Arāla jūras sasniegšanas. Šobrīd tur uz dzīvi apmetušies miljoniem cilvēku un Kazahstānas un Uzbekistānas politisko režīmu dēļ nav skaidru risinājumu, kas ļautu šo situāciju labot.

## Skatīt arī
* Amudarja
* Arāla jūra

## Ārējās saites
Miera dārzs

thumb|280px|Miera dārzs
**Miera dārzs** ir parks Rīgā, Latgales apkaimē, kuru ierobežo Katoļu, Kalupes, Daugavpils un Jēkabpils iela. Jēkabpils iela to atdala no Klusā dārza. Dārza platība ir 3,6 hektāri.

## Vēsture

Parks izveidots 1908. gadā teritorijā, kur no 1773. gada līdz 1872. gadam atradās trūcīgo kapi. Plānošana notika jau 1904. gadā, kad Georgs Kūfalts izveidoja šī parka projektu. Viņš iesniedza Dārzu pārvaldei projektu un maksas aprēķinu 6945 kvadrātasu liela parka ierīkošanai. 1905. gadā arī Rīgas pilsētas dome nolēma pakāpeniski pārveidot slēgto pilsētas kapsētu sabiedriskajā dārzā. Pilsētas rīcībā dārza ierīkošanai tika nodota arī neizmantotā katoļu kapsētas daļa 818 kvadrātasu platībā. Šī kapsēta bija slēgta 1885. gadā. Līdz ar to Kūfalts izstrādāja jaunu projektu, iekļaujot topošā dārza teritorijā arī katoļu kapsētas daļu. Līdz ar to dārza platība palielinājās līdz 7461 kvadrātasij.

Kapsētas teritorijā bija daudz lielu koku. Tie tika saglabāti un ar jauno stādījumu palīdzību apvienoti atsevišķās grupās. Brīvajās vietās izveidoja zālājus. Parka plānojumā izmantoti ainavu dārza kompozīcijas elementi. Apliecinot cieņu pret apglabātajiem, pieminekļus pie koptajiem kapiem saglabāja, bet nekopto kapu pieminekļus un piemiņas plāksnes novietoja zem vecu liepu grupas.

Dārzā izvietoja atpūtas solus, kā arī ierīkoja ūdensvadu parka laistīšanai. Gar Katoļu un Palisādes (tagad Kalupes) ielām 1909. un 1910. gadā uzcēla jaunu koka sētu ar mūrētiem ķieģeļu stabiem un mūrētu pamatni. Arī slēgtā katoļu kapsēta no dārza teritorijas tika nodalīta ar koka žogu. 1908. dārzs tika nodots publiskā lietošanā. Dārza nosaukumu izvēlējās, pieminot bijušo kapsētu.

Pirmā pasaules kara laikā Miera dārzs nebija cietis. 20. gadu gadu sākumā, kamēr dārzs vēl nebija pārveidots, tur tika organizēti sportistu treniņi. Ņemot vērā to, ka iepriekš šeit atradās kapsēta, pilsētas valde nedeva atļauju rīkot šeit koncertus un deju vakarus.

20. gadu beigās pēc Andreja Zeidaka projekta sākās dārza pārveide. Zeidaks uzskatīja, ka dārzs vairs neatbilst laikmeta prasībām. Dārzā tika izbūvēti rotaļu un koncertu laukumi. Dārza platību palielināja, pievienojot slēgtās katoļu kapsētas teritoriju. Šajā dārza daļā pēc arhitekta A. Bisenieka skices uzcēla mūzikas gliemežnīcu un ierīkoja koncertlaukumu 5000 apmeklētājiem. 1927. gadā parkā novietoja tēlnieka Riharda Maura veidoto vāzi *Memento mori* (atceries nāvi), kas bija veidota makslīgā akmens. Tā arī palika vienīgā norāde, ka šeit kadreiz ir bijuši kapi.

Pēc Otrā pasaules kara dārzā atjaunoja stādījumus. 60. gados to nedaudz paplašināja. Dārza ainavā uz pārējo koku fona spēcīgi izceļas baltās apses, kas paceļas pāri pārējiem kokiem. Arī vecās Eiropas un Ledebūra lapegles piešķir apstādījumiem īpašu savdabību. Pavasaros sārtiem ziediem krāšņi zied lielziedu pildītās divirbuļu vilkābeles. Dārzā aug apmēram 11 vietējo koku un krūmu sugas, kā arī 45 svešzemju augu sugas.

Parkā atrodas Sv. Franciska Romas katoļu baznīca.

## Atsauces
Klusais dārzs

[thumb|280px|right|Visu svēto pareizticīgo baznīca Klusajā dārzā. Dievnams iesvētīts 1891. gada 9. maijā, arhitekts [Jānis Baumanis]]

**Klusais dārzs** ir parks Rīgā, Latgales apkaimē, kuru ierobežo Katoļu, Lazdonas, Daugavpils un Jēkabpils iela. Jēkabpils iela to atdala no Miera dārza. Parka platība ir 4,73 hektāri.

Šībrīža nosaukumu ieguva 1990. gadā, iepriekš saukts par **Kijivas parku**. Parks ierīkots Visu svēto kapsētas vietā 1960. gadā pēc Kārļa Barona projekta. 2019. gadā Rīgas dome izlēma daļu Klusā dārza pie Katoļu un Jēkabpils ielas krustojuma nosaukt par **Ukrainas dārzu**.

Parkā atrodas Visu svēto pareizticīgo baznīca.

## Atsauces
Sergejs Pečura

**Sergejs Pečura** (dzimis  Rīgā) ir Latvijas hokejists, spēlē uzbrucēja pozīcijā, Latvijas hokeja izlases dalībnieks. Pašlaik (2020) spēlē Latvijas čempionāta komandā HK Dinaburga.

## Karjera
2006.—2007. gada sezonu S. Pečura aizvadīja Latvijas hokeja līgas klubā SK Rīga 20, kuras sastāvā aizvadīja 39 spēles, gūstot 30 rezultativitātes punktus. 2007.—2008. gada sezonu viņš aizvadīja Latvijas hokeja līgas klubā ASK/Ogre, tās sastāvā kļūstot par Latvijas vicečempionu. 2008.—2009. gada sezonu hokejists uzsāka HK Rīga 2000 sastāvā, tad četras spēles aizvadīja Rīgas "Dinamo" vienībā.

Latvijas hokeja izlases sastāvā piedalījies 2004. un 2005. gada Pasaules čempionātā U-18 jauniešiem, bet 2006. un 2007. gadā — Pasaules čempionātā junioriem, kopā 21 spēlē izceļoties ar 9 vārtiem un 6 rezultatīvām piespēlēm. Bija arī pieaugušo izlases treniņnometnē pirms 2008. gada Pasaules čempionāta. Piedalījās 2010. gada Pasaules čempionātā.

## Ārējās saites
SKS 13. Krievijas viesekspedīcija

**SKS 13. Krievijas viesekspedīcija** ( jeb *ЭП-13*) ir Krievijas un Malaizijas rīkota īslaicīga kosmonauta ekspedīcija uz Starptautisko kosmosa staciju (SKS). Viesekspedīcija startēja  ar kosmosa kuģi Sojuz TMA-11, un tās apkalpe bija Malaizijas pirmais kosmonauts Šeihs Muszafars Šukors.
Kopā ar viņu ar Sojuz TMA-11 uz staciju tika nogādāti arī SKS 16. ekspedīcijas apkalpes locekļi Jurijs Maļenčenko un Pegija Vitsone. Ekspedīcija beidzās , kad kosmosa kuģa Sojuz TMA-10 nolaižamais aparāts ar Muszafaru un SKS 15. ekspedīcijas apkalpes locekļiem Oļegu Kotovu un Fjodoru Jurčihinu atgriezās uz zemes. Misija ilga 10 dienas, 21 stundas un 14 minūtes.

## Galvenie uzdevumi
* Šeiha Muszafara Šukora nogādāšana uz SKS ar Sojuz TMA-11.
* Sojuz TMA-11 izkraušana.
* 13. viesekspedīcijas eksperimentu veikšana.
* Iekārtu (Šukora sēdvietas) pārvietošana no Sojuz TMA-11 uz Sojuz TMA-10.
* Šeiha Muszafara Šukora atgriešanās uz zemi kuģī Sojuz TMA-10 kopā ar SKS 15. ekspedīcijas apkalpi Fjodoru Jurčihinu un Oļegu Kotovu.

## Apkalpe
### Pamatapkalpe
* Šeihs Muszafars Šukors (*Sheikh Muszaphar Shukor*) lidojuma dalībnieks — 

### Rezerves apkalpe
* Faizs bin Halīds (*Faiz bin Khaleed*) — lidojuma dalībnieks 

## Skatīt arī
Angasavana programma

## Ārējās saites
* 13. vieksekspedīcija "Eņergija" mājas lapā
Aleksandrova Kujavska

**Aleksandrova Kujavska** () - pilsēta Polijā, Kujāvijas-Pomožes vojevodistē uz dienvidiem no Toruņas. Aleksandrovas apkaimē no 1920. gada līdz 1924. gadam atradās Ukrainas Tautas Republikas karavīru nometne. Valkas sadraudzības pilsēta.
Aleksandrovas apriņķis

**Aleksandrovas apriņķis** () ir apriņķis Polijā, Kujāvijas-Pomožes vojevodistes dienviddaļā. Robežojas ar Kujāvijas-Pomožes vojevodistes Toruņas, Lipno, Vloclavekas, Radzejovas un Inovroclavas apriņķiem.

## Apskates vietas

*Cehocinekas gradētavas (*Tężnie w Ciechocinku*)
*Cehocinekas Veselības parks (*Park Zdrojowy w Ciechocinku*)

## Galerija


Ciechocinek1.jpg|Cehocinekas gradētava Nr.1
Ciechocinek2.jpg|Cehocinekas gradētava Nr.3
The_public_garden_in_Ciechocinek.JPG|Cehocinekas Veselības parks
Internacionāle

**„Internacionāle”** () ir starptautiski pazīstamākā kreisās kustības dziesma. Oriģinālo tekstu franču valodā 1870. gadā sacerēja Ežēns Potjē, bet melodiju 1888. gadā — Pjērs Degeitērs. No 1917. līdz 1944. gadam tā bija Padomju Krievijas un PSRS himna.

## Latviešu valodā
: Uz cīņu mostiet darba ļaudis,
: Tu visu zemju vergu bars !
: Zem bada lāsta vienmēr snaudis
: Pēc cīņas slāpst mums brīvais gars.
: Mēs varmācības troni grausim,
: Grūs netaisnība, trūkums skarbs.
: Mēs jaunu pasauli sev celsim,
: Kur valdīs taisnība un darbs.

:: **Piedziedājums.:
:: **Tā ir pēdējā kauja,
:: **Kas ar uzvaru nāk.
:: **Ar Internacionāli
:: **Nu katrs atdzimt sāk!**×2

: Ne cars, ne vadoņi, ne dievi
: Mums jaunu gaismu nenesīs.
: Tik pašu rokas, pašu spēki
: Lems laimi, važas saraustīs.
: Un, lai mēs savu laimi spētu
: Ar stipru roku iekarot,
: Nost visas važas — kalsim šķēpus,
: Vēl dzelzij karstai kvēlojot.

:: **Piedziedājums.**×2

: Tik mēs, kas darba jūgā svīstam,
: Mēs — visu zemju strādnieki,
: Mums pieder pasaule, mēs lemsim,
: Nost izsūcējus, liekēžus !
: Un, ja pār asinssuņu bariem
: Grūs nikni dusmu pērkoni,
: Pār mums ar saviem purpurstariem
: Lej saule dzīvīb's uguni.

:: **Piedziedājums.**×2

## Ārējās saites
* ''Internacionāle'' 82 valodās
* Lejuplādējamie ieraksti
Ilga Kreituse

**Ilga Kreituse** (dzimusi **Ilga Grava**, pēc pirmajām laulībām **Ilga Gore**,  Tērvetē) ir latviešu politiķe, vēsturniece. Bijusi 6. Saeimas priekšsēdētāja, 5. un 6. Saeimas deputāte.

## Biogrāfija

Ilga Kreituse ir dzimusi Tērvetē. Vēlāk kopā ar ģimeni pārcēlās uz dzīvi Jūrmalā. 1970. gadā beigusi Jūrmalas 3. vidusskolu.

No 1972. līdz 1977. gadam Ilga Kreituse studēja Latvijas Valsts Universitātes Vēstures un filozofijas fakultātē. No 1977. gada līdz 1980. gadam — aspirantūrā Maskavas Valsts universitātē.

1982. gadā aizstāvēja disertāciju "Par matemātisko metožu izmantošanu vēstures zinātnē". Pēc atgriešanās Latvijā strādā LVU Vēstures un filozofijas fakultātē, Partijas vēstures institūtā un Zinātņu Akadēmijas Vēstures institūtā. Strādājusi par skolotāju Rīgas 1. ģimnāzijā.

Pirmās laulības ar LKP CK kultūras nodaļas vadītāja Aivara Gora dēlu vēsturnieku Jāni Gori. Padomju laikos un 20. gadsimta 90. gadu sākumā publicējusies kā Ilga Gore.

Ievēlēta 5. Saeimā no Demokrātiskās centra partijas saraksta. Pēc Demokrātiskās centra partijas un Demokrātiskās partijas "Saimnieks" apvienošanās 6. Saeimas vēlēšanās startēja no DPS saraksta, tika ievēlēta Saeimā. Saeimas priekšsēdētāja no 1996. gada decembra līdz 1997. gada septembrim. 1996. gadā kandidēja valsts prezidenta vēlēšanās, ieņēma otro vietu aiz atkārtoti ievēlētā Gunta Ulmaņa. 1996. gada septembrī izstājās no DPS frakcijas, darbu 6. Saeimā turpināja kā frakcijām nepiederoša deputāte.

Pēc Demokrātiskās partijas Saimnieks sašķelšanās kopā ar vīru Aivaru Kreitusu kļuva par jaunizveidotās Darba partijas līderiem. 1998. gadā notikušajās 7. Saeimas vēlēšanās Ilga Kreituse startēja apvienotajā Darba partijas, Latvijas Zaļās partijas un Kristīgi Demokrātiskās savienības sarakstā, kas neguva nepieciešamo atbalstu iekļūšanai Saeimā. 2001. gadā ievēlēta Rīgas domē, bet no mandāta atteicās par labu A. Kreitusam. 9. Saeimas vēlēšanās kopā ar Darba partiju piedalījās LSDSP sarakstā, kas nepārvarēja 5% barjeru.

## Atsauces
Fīniksas ielu trase

**Fīniksas ielu trase** () ir bijusī Formula 1 sacīkšu trase, kura atrodas Fīniksas ielās, ASV. 

Pirmā ASV ''Grand Prix'' Fīniksā tika rīkota . Airtons Senna izcīnīja pirmo starta vietu, tomēr sacīkstes vidū viņa formulas elektronika sabojājās. Lielais karstums bija pārāk grūts pārbaudījums lielākajai daļai spēkratu, tikai 6 no 26 pilotiem finišēja. Uzvarēja Alēns Prosts. Lai uzveiktu karstumu, sacīkste tika pārcelta uz marta sākumu. 1991. gadā ASV GP Fīniksā tika pārtraukts popularitātes trūkuma dēļ. Pēc organizatoru datiem, pat vietējais strausu festivāls bija apmeklētāks par sacīksti.

2007. gadā šeit tika ieplānota Champ Car sacīkste, tomēr to atcēla finansiālu problēmu dēļ.

## Skatīt arī
* F1 trašu saraksts
Agnozija

**Agnozija** (no sengrieķu *α* „ne“ un *γνώσις* „zināšanas“) ir uztveres traucējumi informācijas apstrādes apakšējos vai augšējos līmeņos, kas rodas galvas smadzeņu traumu jeb bojājumu rezultātā.

## Ārējās saites

* agnozija| Medicīnas termins
Brāļu Rodrigesu autodroms

**Brāļu Rodrigesu autodroms** () ir motorsporta sacīkšu trase Mehiko, Meksikā. Tā nosaukta par godu Rikardo (1942—1962) un Pedro Rodrigesam (1940—1971). Sākotnējais trases nosaukums bija **Magdalena Mišuka autodroms** (*Autódromo Magdalena Mixhuca*), bet pēc Rikardo nāves trasē trenējoties pirmajai, neoficiālajai Meksikas ''Grand Prix'' izcīņai, trasi pārdēvēja. Rikardo brālis Pedro gāja bojā pie sacīkšu auto stūres deviņus gadus vēlāk, tas gan notika Norisringas trasē Nirnbergā.

Trasē no 1963. līdz 1970. un no 1986. līdz 1992. gadam norisinājās Formula 1 sacīkstes. Trasē notiek NASCAR sacensības. Tajā ir gan ovāls (1,6 km garš), gan arī vairākas sacīkšu trases (ap 4 km). Ovāla trasē notiek tikai Meksikas NASCAR sacīkstes. NASCAR Sprinta kausā šī trase ir viena no retajām, kurā nav ovāla. Kopš 2015. gada šajā trasē atkal norisinās Meksikas *Grand Prix* Formula 1 posms.

## Atsauces

## Ārējās saites
*
Agrīnā filtra modelis

**Agrīnā filtra modelis** ir Donalda Broudbenta izstrādāts selektīvās uzmanības modelis, saskaņā ar kuru cilvēka sensorais reģistrs spēj apstrādāt tikai ierobežotu informācijas daudzumu. Informācijas filtrēšana norisinās pēc fiziskiem parametriem. Stiprākam stimulam ir lielāka iespējamība tikt uztvertam, jo atfiltrēšana notiek pārraides kanālu ierobežotās caurlaides dēļ.

## Atsauces